
 ANEXA nr. 1   la HCL nr. 4/2023
REGULAMENTUL
privind gestionarea câinilor din comuna Vulcana-Băi

TITLUL I
Generalităţi

         Art. 1. - Prezentul Regulament stabileşte măsurile privind gestionarea câinilor cu şi fără stăpân din comuna Vulcana-Băi, în vederea asigurării bunăstării şi protecţiei animalelor în conformitate cu principiile şi reglementările prevăzute în:
a) Ordonanţa de urgenţă a Guvernului nr.155/2001 privind aprobarea programului de gestionare a câinilor fără stăpân, aprobată prin legea nr. 227/2002, cu modificările şi completările ulterioare;
b) Ordonanţă de urgenţă a Guvernului nr.55/2002 privind regimul de deţinere al câinilor periculoşi sau agresivi, aprobată prin Legea nr. 60/2003,  cu modificările şi completările ulterioare;
c) Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003, cu modificările şi completările ulterioare;
d) Ordonanţa Guvernului nr. 42/2004 privind organizarea activităţii sanitar-veterinare şi pentru siguranţa alimentelor, aprobată prin legea nr. 215/2004, cu modificările şi completările ulterioare;
e) Legea nr.205/2004 - privind protecţia animalelor, republicată;
f) Ordinul președintelui Autorității Naţionale Sanitară Veterinară şi pentru Siguranţa Alimentelor și al ministrului Internelor și Reformei Administrative nr. 31/523/2008 pentru aprobarea Normelor metodologice de aplicare a Legii nr. 205/2004 privind protecţia animalelor.
       
Art. 2.- În cuprinsul prezentului Regulament, termenii şi sintagmele de mai jos au următoarele semnificaţii:
a) câine fără stăpân - orice animal care circulă liber, fără însoţitor în locuri publice, nu are adăpost ori se găseşte în afara proprietăţii stăpânului sau a deţinătorului său;
b) deţinător de câini - proprietarul unui câine, precum şi orice persoană fizică sau juridică care deţine cu orice titlu valabil un câine;
c) câine de talie mică – câini între 0-15 kg;
d) câine de talie mijlocie – câini între 15-35 kg;
e) câine de talie mare – câini peste 35 kg;
f) câine periculos - câine aparţinând următoarelor rase, grupate în două categorii, după cum urmează:
         f.1. categoria I: câinii de luptă şi de atac, asimilaţi prin caracterele morfologice cu câini de tipul Pit Bull, Boerbull. Bandog şi metişii lor;
f.2. categoria a Il-a: câinii din rasele American Staffordshire Terrier, Rottweiller, Dog 
Argentinian. Mastino Napolitano, Fila Brazileiro, Mastiff, Ciobănesc Caucazian, Cane Corso şi metişii lor;
g) câine agresiv - câine care fără să fie provocat, muşcă sau atacă persoane ori animale domestice în locuri publice sau private;
h) sterilizare - suprimarea definitivă, prin metode chirurgicale, a capacităţii de procreere - ovaro-histerectomie pentru femele, respectiv orhidectomie pentru masculi;
i) revendicarea câinelui - solicitarea de restituire formulată de persoana care a deţinut anterior câinele;
j) abandonul - lăsarea unui animal, aflat în proprietatea şi îngrijirea omului, pe domeniul public fără hrană, adăpost şi tratament medical;
h) eutanasierea - act medical de sacrificare prin procedee rapide şi nedureroase a animalelor cu şi fără stăpân, care sunt bolnavi cronici şi incurabili;
i) Registrul câinilor cu stăpân - sistem de înregistrare al câinilor cu stăpân în scopul de a identifica mai uşor proprietarul, câini vaccinaţi şi sterilizaţi, precum şi pentru elaborarea planurilor pentru prevenirea apariţiei sau creşterii numărului cânilor fără stăpân;
j) operatorul serviciului de ecarisaj - persoana juridică căreia prin atribuire directă sau in urma unei proceduri de achiziţie publica i s-a atribuit un contract de delegare a acestor servicii.
TITLUL II
CAPITOLUL I
Serviciul public de ecarisaj în comuna Vulcana-Băi

         Art. 3. - Serviciul de gestionare a câinilor fără stăpân din comuna Vulcana-Băi este organizat prin grija şi coordonarea administraţiei publice locale, urmărind în principal:
a) estimarea populaţiei canine;
b) individualizarea şi înregistrarea câinilor fără stăpân din Vulcana-Băi;
c) supravegherea habitatelor;
d) controlul circulaţiei, înstrăinării/vânzării;
e) capturarea animalelor fără stăpân de pe domeniul public sau privat al unităţii administrativ teritoriale;
f) aplicarea măsurilor necesare în vederea reducerii numărului de câini fără deţinător, stoparea înmulţirii nedorite şi necontrolate a câinilor de pe domeniul public sau privat, prevenirea abandonului şi a pierderii câinilor;
g) eutanasia câinilor fără stăpân cu boli incurabile, constatate prin medici veterinari de liberă practică, conform legii în vigoare;
h) programe de informare, educaţie şi responsabilizare a cetăţenilor.

         Art. 4. - Prestarea serviciului de ecarisaj în comuna Vulcana-Băi se va face în condiţii de transparenţă, prin asigurarea:
a) satisfacerii cerinţelor şi nevoilor de utilitate publică ale comunităţii locale;
b) continuităţii activității;
c) ridicării permanente a standardelor şi a indicatorilor de performanţă ai activităţii prestate ;
d) protecţiei şi conservării mediului natural şi construit;
e) menţinerii condiţiilor sanitare în conformitate cu normele de igienă şi sănătate publică.

         Art. 5. - Operatorul serviciului de ecarisaj în comuna Vulcana-Băi va acţiona în interesul comunităţii locale şi răspunde faţă de modul in care organizează şi coordonează activitatea de gestionare a câinilor fără stăpân în comuna Vulcana-Băi.

         Art. 6. - Serviciul de ecarisaj în comuna  Vulcana-Băi se va realizează cu respectarea normelor privind capturarea, transportul, adăpostirea, tratarea, îngrijirea şi examinarea animalelor fără stăpân, potrivit contractului de delegare a gestiunii acestei activități.

         Art. 7. - Beneficiarii serviciului de ecarisaj – în comuna  Vulcana-Băi, sunt cetăţenii comunei Vulcana-Băi.

         Art. 8. - Operatorul serviciului de ecarisaj din comuna  Vulcana-Băi va îndeplini obligaţia de raportare lunară a activităţilor desfăşurate în cadrul adăpostului către Direcţia Sanitar - Veterinară şi pentru Siguranţa Alimentelor Dâmbovița şi către compartimentul de specialitate din cadrul Primăriei comunei Vulcana-Băi.

         Art. 9. -  La acţiunile operatorului serviciului de ecarisaj în comuna Vulcana-Băi de capturare, adăpostire, vaccinare, deparazitare, sterilizare, adopţie şi eutanasie, pot participa reprezentanţi ai organizaţiilor pentru protecţia animalelor, în cazul în care aceştia solicită acest lucru, în baza unui program orar prestabilit.

         Art. 10. - Ansamblul măsurilor de protecţie a câinilor fără stăpân, precum şi de prevenire a apariţiei sau creşterii numărului câinilor din această categorie, va fi iniţiat, coordonat şi controlat de reprezentanţii operatorului . în strânsă colaborare cu reprezentanţii Direcţiei Sanitar - Veterinare şi pentru Siguranţa Alimentelor Dâmbovița, precum şi cu organizaţiile de protecţie a animalelor, asociaţiile chinologice sau orice persoană fizică sau juridică care îşi manifestă dorinţa de a se implica, pe baza unui program/proiect comun, care va fi conceput şi implementat în raport cu condiţiile concrete existente.

         Art. 11. -  Se recomandă locuitorilor comunei Vulcana-Băi să dea dovadă de spirit civic şi să sprijine eforturile autorităților, în vederea asigurării măsurilor necesare, în scopul reducerii şi stopării înmulţirii nedorite şi necontrolate a câinilor cu şi fără stăpân de pe domeniul public sau privat, prevenirii abandonului şi pierderii câinilor .

CAPITOLUL II
Finanţarea serviciului de ecarisaj

         Art. 12.- Finanţarea prestaţiilor operatorului serviciului de ecarisaj din comuna  Vulcana-Băi, se asigură de către Consiliul Local al comunei Vulcana-Băi, prin alocarea fondurilor financiare către operatorul serviciului, în limita bugetului local anual şi potrivit prevederilor legale.
CAPITOLUL III
Sesizarea operatorului serviciului de ecarisaj în comuna Vulcana-Băi

          Art. 13. -  Capturarea/prinderea câinilor fără stăpân se realizează pe baza reclamaţiilor scrise sau telefonice ale persoanelor fizice sau juridice, adresate:
          a) dispeceratului operatorului acestui serviciu public;
          b) Primăriei comunei Vulcana-Băi prin sesizări şi reclamaţii scrise, înregistrate la compartimentul relații publice și informatizare prin corespondenţă electronică, cât şi prin sesizări telefonice.

         Art. 14. -  Reclamaţia sau sesizarea, trebuie să se refere la o situaţie concretă şi să conţină obligatoriu datele de contact ale reclamantului (numele, adresa de domiciliu, număr de telefon) dar şi date explicite cu privire la evenimentul reclamat (situaţie existentă, adresă, elementele de identificare a câinilor ce fac obiectul sesizării/reclamaţiei etc.).

         Art. 15. - Operatorul serviciul de ecarisaj în comuna  Vulcana-Băi, va da curs reclamaţiilor în ordinea stabilită prin dispeceratul serviciului funcţie de gravitatea situaţiei reclamate, dar şi de alte activităţi aflate în desfăşurare la acel moment.

         Art. 16. - Operatorul serviciului de ecarisaj in comuna Vulcana-Băi este obligat să acţioneze de urgenţă în toate situaţiile în care se constată că prezenţa câinilor fără stăpân pe domeniul public impun o intervenţie promptă, rapidă.

         Art. 17.- (1) Operatorii şi personalul angajat care prestează serviciul de ecarisaj in comuna Vulcana-Băi se pot autosesiza cu privire la apariţia unei situaţii care necesită intervenţia şi pot acţiona în consecinţă, potrivit unui program de lucru zilnic/săptămânal, după caz.
(2) Priorităţile de capturare pentru câinii fără stăpân sunt următoarele:
        a) câinii agresivi;
        b) femelele gestante;
        c) femelele în perioada de reproducere;
        d) animalele bolnave sau rănite.

         Art. 18. -  Activitatea de capturare a câinilor fără stăpân de pe domeniul public se efectuează permanent în tot cursul anului, conform programului de prestare al serviciului, prin utilizarea de dotări speciale, echipamente de lucru şi dispozitive - crose speciale, plase, cuşti-capcană sau puşti si pistoale cu tranchilizante, cu respectarea normelor privind capturarea şi transportul câinilor, prevăzute de reglementările legale în vigoare.

         Art. 19. -  Câinii fără stăpân vor fi capturaţi şi transportaţi în adăpostul special amenajat ,cu autospecialele pentru transportul câinilor, în cuşti individuale, astfel încât să se asigure câinilor siguranţă, securitate, protecţie împotriva intemperiilor şi aerisire adecvată.

CAPITOLUL IV
Măsuri de gestionare a exemplarelor de câini fără stăpâni capturaţi pe domeniul public al comunei  Vulcana-Băi

         Art.20.- (1)  Câinii capturaţi pe domeniul public se transportă în adăpostul autorizat, unde sunt evaluaţi medical de către un medic veterinar de liberă practică, sub aspectul stării de sănătate, al comportamentului, fiind supuşi identificării prin metoda microcipării şi înregistrării în evidenţele adăpostului respectiv in Registrul de intrare în adăpost şi Fişa de evidenţă.
   (2) Câinilor din adăpost li se asigură spaţii de cazare, funcţie de mărime, sex, vârstă, stare de sănătate, comportament, etc. cu respectarea prezentului regulament şi a dispoziţiilor legale, respectând condiţiile sanitar - veterinare şi pentru bunăstarea animalelor cerute pentru funcţionarea unui adăpost pentru câini.

         Art.21.-  Evaluarea agresivităţii câinilor se realizează de către medicul veterinar de liberă practică, care va realiza operaţiunile medicale de evaluare iniţială la intrarea în adăpost precum şi pe parcursul cazării în adăpost.

CAPITOLUL V
Măsuri de îngrijire a câinilor fără stăpâni din adăpost

         Art.22.-  Câinii fără stăpâni sunt protejaţi de lege în egală măsură cu cei ce au deţinător.

         Art.23.-  Câinii capturaţi se ţin în adăpost sub supravegherea personalului care asigură hrănirea, controlul bolilor, curăţenia şi dezinfectarea adăpostului, cu respectarea legislaţiei specifice în vigoare.

          Art.24.- Câinii din adăpost vor fi deparazitaţi, vaccinaţi antirabic, hrăniţi, sterilizaţi şi microcipaţi, cu respectarea normelor medicale sanitar - veterinare în vigoare şi în limita sumelor alocate de Ia bugetul local şi a legislaţiei în vigoare.

          Art.25.- Asociaţiile de protecţie a animalelor vor putea contribui la tratamentul veterinar al unor exemplare de câini,  aflaţi în adăpost, ale căror costuri de îngrijire exced prevederile contractului de delegarea al acestui serviciu public.

         Art.26.- (1) Câinii din adăpost care nu au fost revendicaţi timp de 2 zile de la intrarea in adăpost vor fi sterilizaţi cu respectarea legislaţiei sanitar - veterinare şi de protecţie a animalelor. 
   (2) În mod excepţional, determinat de starea de sănătate a animalelor, vor putea fi sterilizaţi după maxim 7 zile.

         Art.27.- Evidenţa câinilor din adăpost se va face prin înregistrări în registre speciale, vizate de medicul veterinar care deserveşte adăpostul şi prestează serviciile de asistenţă sanitară-veterinară, registre care se vor menţiona:
a) numărul de câini prinşi;
b) data capturării;
c) locaţia capturării;
d) data şi ora cazării în adăpost;
e) caracteristicile individuale ale animalului;
f) revendicări;
g) adoptaţi;
 h) eutanasieri, motivul eutanasierii, substanţa utilizată şi numele persoanei care realizează 
eutanasia;
i) numărul de identificare/tatuaj;
j) numărul fişei de adopţie;
k) data vaccinării antirabice;
l) data sterilizării;
m) data predării cadavrelor în vederea incinerării;
n) persoanele care au instrumentat manoperele respective, potrivit prevederilor legale.

CAPITOLUL VI
Eutanasierea câinilor fără stăpân

         Art.28.- Eutanasierea câinilor fără stăpân din adăpost este posibilă doar în cazul exemplarelor diagnosticate de medicul veterinar de liberă practică, cu boli incurabile.

         Art.29.- Eutanasierea câinilor fără stăpân se efectuează conform prevederilor legale. Medicul veterinar care posedă atestatul de liberă practică eliberat de Colegiul Medicilor Veterinari este singura persoană care poate efectua eutanasierea, are acces la barbiturice şi poate decide în privinţa utilizării medicamentelor periculoase.

         Art.30.- Medicul veterinar de liberă practică va documenta înregistrările privind câinii eutanasiaţi cu menţionarea substanţei utilizate şi numele medicului veterinar de liberă practică care a realizat eutanasia, precum si elementele de identificare ale câinelui.

         Art.31.- Sacrificarea câinilor fără stăpân din adăpost în alte condiţii decât cele prevăzute de prezentul regulament şi de dispoziţiile legale aplicabile este strict interzisă.

         Art.32.- Cadavrele câinilor vor fi incinerate, interzicându-se folosirea lor pentru obţinerea de piei. grăsimi, carne, faină proteică şi alte produse.

CAPITOLUL VII
Revendicarea, adopţia şi încredinţarea câinilor fără stăpân

         Art.33.- (1) Exemplarele de câini din adăpost vor putea fi revendicate sau adoptate numai în baza Declaraţiei-angajament prevăzută în anexa nr. 1, respectiv a Formularului de adopţie prevăzut în anexa nr. 2,  completate şi semnate de către solicitanţi, stabilite potrivit legii.
   (2) Operatorul serviciului public de ecarisaj în comuna Vulcana-Băi are obligaţia ţinerii la zi a evidenţelor privind revendicarea şi adopţia câinilor din adăpost.
         Art.34.- Solicitările de adopţie a câinilor fără stăpân de către persoanele fizice sau juridice, care oferă garanţia unui bun tratament, potrivit Legii nr.205/2004 cu modificările ulterioare, se vor rezolva în cel mai scurt timp posibil în mod gratuit.

         Art.35.- (1) Revendicarea câinilor din adăpost,  se soluţionează cu prioritate, în cel mai scurt timp posibil, dar nu mai mult de 48 de ore, fiind gratuită în situaţia înregistrării unei prime solicitări.
    (2) În cazul revendicării câinelui proprietarul este obligat să prezinte carnetul de sănătate al animalului. În cazul în care câinele nu are microcip acesta se va microcipa,  urmând ca proprietarul să suporte contravaloarea microcipului.
   (3) În cazul în care cererea de revendicare a unui câine este înregistrată pentru a două oară,  ca urmare a pierderii sau lăsării în libertate pe domeniul public, persoana fizică sau juridică care revendică animalul va achita contravaloarea cheltuielilor de capturare, transport, a serviciilor medicale şi de întreţinere aferente perioadei de cazare a câinelui în adăpost.
   (4) Cuantumul valoric al acestor cheltuieli este stabilit potrivit tarifelor aprobate prin contractul de delegare a gestiunii serviciului public de ecarisaj în comuna Vulcana-Băi.

         Art.36.- Încredinţarea spre adopţie a câinilor adulţi din adăpost/adăposturi se face numai după sterilizare, vaccinare antirabică, deparazitare, identificare şi înregistrare în registre speciale.

         Art.37.-  Puii şi exemplarele tinere, sub vârsta de 6 luni vor fi încredinţaţi spre adopţie numai după vaccinare, deparazitare, identificare, înregistrare în registre speciale precum şi în urma prezentării de către adoptator a unui angajament ferm, sub semnătură privată, de sterilizare a câinelui adoptat de îndată ce acesta va ajunge la vârsta de 6 luni.

         Art.38.- Exemplarele de câinii care nu sunt revendicaţi sau adoptaţi pot fi plasaţi, la cererea organizaţiilor pentru protecţia animalelor sau a unor persoane fizice, în îngrijire temporară, până la adopţie. Acestea se obligă să se supună monitorizării periodice a activităţii lor.

         Art.39.- Persoana fizică sau juridică care adoptă un câine are obligaţia de a se îngriji de el ca un bun proprietar, iar in cazul în care nu îl mai doreşte, are obligaţia să îl predea operatorului serviciului public de ecarisaj în comuna Vulcana-Băi.

         Art.40.- Câinii care îndeplinesc condiţiile de adopţie, nerevendicaţi în termen de două zile pot fi adoptaţi de persoane fizice sau juridice de la sediul adăpostului sau cu ocazia campaniilor de adopţie organizate în comuna Vulcana-Băi de către autoritatea publică locală în colaborare cu organizaţiile pentru protecţia animalelor şi alte părţi interesate.

         Art.41.- În situaţii de rele tratamente ale animalului de companie, acesta poate fi confiscat de la deţinător în conformitate cu legislaţia în vigoare.

CAPITOLUL VIII
Reîntoarcerea în teritoriu a câinilor sterilizaţi

         Art.42.- Câinii capturaţi de pe domeniul public, identificaţi, vaccinaţi antirabic şi sterilizaţi pot fi reîntorşi în teritoriu la cererea expresă a organizaţiilor pentru protecţia animalelor sau a colectivităţii/grupurilor locale, prin grija operatorului serviciului de ecarisaj, cu respectarea teritoriului/habitatului din care au fost capturaţi.
   (2) Câinii care vor fi supuşi reîntoarcerii în teritoriu vor fi în mod obligatoriu identificaţi şi prin crotalie.
   (3) Câinii sterilizaţi nu se vor reîntoarce în teritoriu în zona centrală a comunei Vulcana-Băi.

         Art.43.- Prin excepţie, nu vor fi reîntorşi în teritoriu câinii care s-au dovedit a fi agresivi sau care au fost reclamaţi cu antecedente de agresivitate şi evaluaţi ca atare de către medicul veterinar de liberă practică sau specialistul în etologie canină.

         Art.44.- Decizia nereturnării în teritoriu,  sub aspectul agresivităţii unui câine,  va fi luată de către medicii veterinari de liberă practică sau specialiştii în etologie canină, după evaluarea comportamentului animalului.

         Art.45.- Reîntoarcerea în teritoriu se înscrie în Fişa animalului, care este introdusă şi actualizată în cadrul bazei de date unice.

         Art.46.- (1) Fişa animalului se păstrează şi se completează, cu menţionarea tuturor operaţiunilor la care este supus animalul, cu precizarea datei şi a persoanei autorizate care a efectuat completarea.

   (2) Câinii nereturnaţi şi nerevendicaţi vor rămâne în adăpost, până la adopţie sau până la dispariţia pe cale naturală.

         Art.47.- Câinii reîntorşi în teritoriu vor fi recapturaţi şi cazaţi în adăpostul de animale în situaţia în care se înregistrează reclamaţii privind agresivitatea.

TITLUL III
CAPITOLUL I
Măsuri de gestionare câinilor cu stăpân din comuna Vulcana-Băi

         Art.48.- Autoritatea locală îşi va forma, o bază de date privind situaţia câinilor deţinuţi de persoane fizice sau juridice din comuna  Vulcana-Băi, având sprijinul Colegiului Medicilor Veterinari, cu scopul de a identifica cât mai uşor proprietarii, câinii vaccinaţi şi sterilizaţi, bază de date care va cuprinde informaţii referitoare la: proprietar (nume şi prenume), adresă, date personale, specie, rasă, vârstă, sex, înscrierea într-o asociaţie, număr identificare microcip.

         Art.49.- Baza de date/registrul câinilor cu stăpân, va putea fi accesat şi de către cabinetele de medicină veterinară, policlinici sau spitale veterinare şi organizaţiile pentru protecţia animalelor în scopul înregistrării acestora .

         Art.50.- Autoritatea locală va sprijini şi va monitoriza demersurile privind microciparea, vaccinarea şi sterilizarea câinilor cu stăpân din comuna Vulcana-Băi.

         Art.51.- Autoritatea locală împreună cu operatorul serviciului de ecarisaj şi structurile cu atribuţii în domeniu vor elabora planurile pentru prevenirea apariţiei și creşterii de câini fără stăpân.

         Art.52.- Persoanele desemnate de Primarul comunei  Vulcana-Băi, vor face verificări periodice, referitoare la câinii cu stăpân, iar Poliţia Locală va propune masuri de sancţionare, în cazul constatării faptei de lăsare fără supraveghere a câinilor cu stăpân.

         Art.53.- Accesul la Registrul câinilor fără stăpân se va putea face la cererea scrisă a reprezentanţilor cabinetelor de medicină veterinară, policlinicilor sau spitalelor veterinare şi organizaţiilor pentru protecţia animalelor, pe bază de parolă.
         Art.54.- Câinii care fac parte din categoriile definite ca fiind periculoşi se vor supune şi reglementărilor legale în vigoare, stabilite potrivit prevederilor Ordonanței de urgență a Guvernului  nr. 55/2002 privind regimul de deţinere a câinilor periculoşi, aprobată prin Legea nr. 60/2003, cu modificările şi completările ulterioare.

         Art.55.- (1) În mod alternativ,operatorul poate dispune alocarea de fonduri pentru achiziţionarea şi funcţionarea unei clinici mobile pentru sterilizarea câinilor,  cu şi fără deţinător. În acest caz acţiunile de intervenţie de urgenţă, tratament, sterilizare, vaccinare şi identificare vor fi efectuate şi cu ajutorul clinicii mobile,  dotată cu instrumentarul, produsele farmaceutice de uz veterinar şi consumabilele medicale veterinare necesare.
   (2)  Funcţionarea clinicii mobile pentru sterilizarea câinilor va respecta exigenţele,  prevăzute de legislaţia sanitară-veterinară, sub aspectul autorizării funcţionării şi va fi deservită de către medici veterinari de liberă practică înscrişi în Colegiul Medicilor Veterinari.

         Art.56.- Sterilizarea este obligatorie pentru toți câinii cu şi fără stăpân,  de pe teritoriul administrativ al comunei Vulcana-Băi, cu excepţiile prevăzute la art.57, din prezentul Regulament. 

         Art.57.- (1) Nu vor fi supuşi sterilizării următoarele categorii de câini:
a) femelele care se află în perioada de alăptare;
b) câinii revendicaţi, cu obligaţia depunerii unui angajament ferm, sub semnătură privată, de sterilizare a câinelui revendicat şi prezentarea unei dovezi,  în acest sens. în termen de 15 zile de la data revendicării;
c) animalele a căror stare de sănătate nu permite efectuarea acestor operaţiuni chirurgicale, stare care este certificată şi documentată de medicul veterinar de liberă practică,  care a evaluat clinic şi diagnosticat animalul;
d) câinii utilitari;
e) câinii de rasă cu certificat de origine eliberat de către Cărţile de Origine (pedigree) şi înregistraţi la asociaţiile chinologice teritoriale sau câinii de rasă care prezintă un document de apartenenţă la o rasă canină.
f) câinii aparţinând raselor canine româneşti recunoscute de Federaţia Chinologică 
Internaţională: Ciobănesc Românesc Mioritic (Standard FCI nr.349). Ciobănesc Românesc Carpatin (Standard FCI nr.350). Ciobănesc Românesc de Bucovina (Standard FCI nr.357) şi Ciobănesc Românesc Corb, înregistraţi la asociaţiile chinologice teritoriale, naţionale/cluburi naţionale;
   (2) Câinii aparţinând raselor recunoscute de către Federaţia Chinologică Internaţională (F.C.I.) şi care nu deţin certificate de origine (pedigree), vor fi exceptate de la obligaţia sterilizării cu condiţia depunerii de documente justificative, eliberate de către Cartea de Origine Română ori pe baza documentelor , eliberate de Asociaţia Chinologică Română.

         Art.58.- Centrele de sterilizare precum şi orice alte cabinete sau clinici, de pe teritoriul comunei Vulcana-Băi, respectiv organizaţiile de protecţie a animalelor au următoarele obligaţii:
a) de a înregistra pe platforma on-line existentă în Registrul câinilor cu stăpân, animalele sterilizate şi identificate, în condiţiile existenţei accesului la evidenţa informatizată, pe bază de utilizator şi parolă;
b) de a transmite lunar către compartimentul de specialitate al operatorului serviciului de ecarisaj din comuna Vulcana-Băi, în format electronic şi pe hârtie, situaţia animalelor sterilizate şi identificate pentru a fi introdusă în baza de date unică;
c) de a transmite lunar către operatorul serviciului de ecarisaj din comuna Vulcana-Băi orice modificări intervenite ulterior privind situaţia animalelor înregistrate;
d) de a elibera deţinătorului o adeverinţă de atestare a sterilizării şi/sau identificării - o copie a adeverinţei de atestare a sterilizării urmând să rămână în arhiva medicului veterinar,  care a realizat sterilizarea şi o copie urmând a fi transmisă operatorului serviciului de ecarisaj din comuna Vulcana-Băi.

   Art.59.- Direcţia Sanitară Veterinară şi pentru Siguranţa Alimentelor Dâmbovița va avea acces la datele actualizate ale câinilor cu stăpân înregistrate în Registrul câinilor cu stăpân.

TITLUL lV
CAPITOLUL I
Deţinerea şi creşterea câinilor la gospodăriile populației

         Art.60. – (1)  Principii de bază privind deţinerea câinilor:
a) deţinerea câinilor se va face cu respectarea bunăstării animalului;
b) interdicţia de a abandona câinii, indiferent de motivele invocate;
c) asigurarea condiţiilor de întreţinere a câinilor care să corespundă necesităţilor etologice specifice  câinilor conform normelor în vigoare;
d) obligativitatea sterilizării câinilor daca aceştia nu au valoare chinologică;
 e)  asigurarea securităţii şi a altor drepturi ale cetăţenilor;
f) recuperarea de la deţinător a daunelor pricinuite de animal sau a costurilor necesare cazării, 
g) îngrijirii şi tratării animalelor abandonate sau pierdute.
   (2) Accesul în parc şi spaţii publice, locuri private, este permis în următoarele condiţii:
 a) câinii cu lesă extensibilă sau non extensibilă sau cu botniţă vor fi însoţiţi de către proprietar sau alt deţinător. Locurile interzise vor fi semnalate în mod corespunzător, prin aplicarea, prin grija SPAU a unei plăcuţe indicatoare care să marcheze cea mai apropiată zonă verde în care accesul câinilor este permis;
 b) în locurile deschise în care nu este prezent publicul şi în zonele special amenajate, câinii pot fi conduşi fără zgardă sau botniţă, pe răspunderea proprietarului sau a deţinătorului. Câinii cu fire agresivă vor purta zgardă şi botniţă;
 c) în spaţiile special amenajate câinii se pot mişca, alerga şi se pot juca liberi, fără zgardă şi botniţă, pe propria răspundere a însoţitorilor fără a cauza prejudicii structurilor existente;
 d) este interzis accesul câinilor pe o rază de 50 m de zonele destinate şi amenajate pentru copii. 
   (3) Accesul câinilor în mijloacele de transport public:
 a) nu vor avea acces în mijloacele de transport în comun câinii de talie mare.
 b) în mijloacele de transport este obligatorie utilizarea zgărzii sau a botniţei pentru câinii de talie mică şi mijlocie.

         Art.61.-  Deţinătorii de câini au obligaţia:
a) de a identifica câinele prin microcipare , la un medic veterinar de liberă practică în termen de 90 de zile de la data intrării în posesia lui;
b) să înregistreze câinele în Registrul câinilor cu stăpân , gestionat la nivelul operatorului serviciului de ecarisaj din comuna Vulcana-Băi,in termen de 90 de zile de la intrarea in posesia lui.
c) să sterilizeze câinii fără rasă sau metisaţi (prin încrucişarea de două rase sau a unui câine de rasă cu unul fără rasă) pe care îi deţin, în termen de 6 luni de la data întrării in posesia lor;
d) de a asigura câinilor hrană şi apă în cantitate suficientă, timp de odihnă suficient, precum şi de a le asigura posibilitatea mişcării în funcţie de cerinţele etologice specifice fiecărei rase în parte;
c) de a avea faţă de ele un comportament uman, creând condiţii pentru asigurarea protecţiei şi bunăstării acestora şi de a preveni pierderea sau accidentarea;
f) să adune resturile fiziologice rezultate de la câine din spaţii publice, părţi comune ale clădirilor, acces în incinte, vecinătăţi, etc.;
g) să anunţe urgent serviciile sanitar-veterinare de stat despre fiecare caz de îmbolnăvire sau epizootie la câini deţinuţi precum şi despre muşcăturile ori traumele provocate oamenilor sau animalelor domestice;
li) să întreprindă măsurile necesare pentru prevenirea difuzării bolilor transmisibile stabilite prin reglementări legale speciale;
i) în cazul în care câinele a muşcat sau zgâriat o persoană şi nu se poate face dovada vaccinării anuale antirabice acesta va fi ţinut sub observaţie 10 zile de către personal calificat prin suportarea cheltuielilor aferente de către proprietar, la care se adaugă cheltuielile necesare imunizării şi tratării persoanei muşcate;
j) să notifice operatorul serviciului de ecarisaj din comuna Vulcana-Băi, în termen de 15 zile de la înstrăinarea, pierderea sau decesul câinelui în vederea menţionării în Registrul câinilor cu stăpân. 

         Art.62.- Deţinătorilor de câini le este interzis:
a) să participe sau să organizeze lupte între câini sau să dreseze un câine în acest scop;
b) să aplice rele tratamente unui câine sau sa iî abandoneze indiferent de motiv;
e) să vândă sau să înstrăineze câini fără transcrierea proprietăţii, atestată în carnetul de sănătate şi transmisă autorităţilor competente;
d) vânzarea, procurarea, participarea la expoziţii, precum şi transportarea câinilor pe orice distanţă şi în orice scop fără a avea asupra sa carnetul de sănătate al animalului;
e) să deţină un animal în locuri improprii;
f) să plimbe animalele în locurile unde accesul acestora este interzis - restricţie specificată prin inscripţionări, afişări legale, informări cu privire la normele locale aplicabile;
g) să utilizeze în mod necorespunzător spaţiile special amenajate pentru câini (canisite);
li) creşterea şi deţinerea câinilor fără carnet de sănătate, care să evidenţieze vaccinările şi deparazitările, la zi;
i) neasigurarea de către deţinătorii de câini a curăţeniei şi igienei pe spaţiile  din imobilele de locuit;
j) plimbarea pe domeniul public – alei, trotuare sau în alte locuri decât cele special amenajate  a câinilor fără ca proprietarii acestora să dispună de materiale necesare pentru curăţirea locului şi evacuarea dejecţiilor fiziologice. Prin materialele necesare păstrării curăţeniei se înţelege fie ca proprietarul să aibă asupra sa mătură, făraş, pungă de unică folosinţă, fie pungă şi mănuşi de unică folosinţă;
k) plimbarea câinilor pe domeniul public fără lesă, iar a celor din categoria câinilor agresivi fără lesă şi botniţă;
l) nedeţinerea de către însoţitorii câinelui pe timpul plimbării acestora a actului de identitate al proprietarului şi a carnetului de sănătate al câinelui;
n) comercializarea unui câine unei persoane sub 18 ani, fără acordul expres al părinţilor sau a tutorelui legal.

         Art.63.-  Restricţii privind deţinerea câinilor:
a) deţinerea de către proprietarii gospodăriilor individuale a unui număr mai mare de 4 câini se va face cu plata unei taxa al cărei cuantum va fi stabilit prin hotărâre a Consiliului Local al comunei  Vulcana-Băi;
Fac excepţie de la prevederile punctului a) proprietarii de câini de rasă crescători şi deţinători ai unei cănise, care realizează activităţi de creştere şi ameliorare a raselor canine, cu aprobarea compartimentului de specialitate din cadrul operatorului serviciului de ecarisaj din comuna Vulcana-Băi, în baza documentelor justificative eliberate de către asociaţiile canine (asociaţii teritoriale, naţionale, grupuri de lucru şi asociaţii naţionale recunoscute de către Asociaţia Chinologică Română).
b) deţinerea cânilor în condominii se va face, în baza acordului expres al proprietarilor din unitățile individuale (UI) limitrofe (UI- ul, inferior şi a celor învecinate de pe acelaşi etaj UI-ului de deţinere al animalului de companie);
c) deţinerea la sediile şi punctele de lucru ale societăţilor  şi ale instituţiilor publice sau 
private a mai mult de 3 câini de pază se va face cu asigurarea unor boxe sau ţarcuri pentru închiderea câinilor pe timp de zi sau pe perioada desfăşurării activităţii şi a unei împrejmuiri corespunzătoare a spaţiului de pază pentru a preveni accesul liber al acestora pe domeniul public pe timpul nopţii; deţinerea unui număr mai mare de 3 câini se va face doar cu acordul expres al operatorului serviciului de ecarisaj din comuna Vulcana-Băi 
d) nu este permisa circulaţia liberă, atât ziua cât şi noaptea, a câinilor în căile de acces comun;
e) proprietari sau deţinători de câini de pază trebuie sa afişeze la loc vizibil, la intrarea într-un imobil sau la uşa de acces în proprietate,o plăcuţa de avertizare cu inscripţionarea „Câine periculos” sau „Atenţie câine rău”, după caz;
f) deţinerea de către proprietarii de  condominii, pe spaţiile comune, în jurul imobilelor sau în adăposturi amplasate pe domeniul public este interzisa;
g) deţinătorilor de câini necastraţi/nesterilizaţi le este interzis să permită reproducerea animalelor pe care le deţin, cu animale fără deţinător.
h) se interzice cu desăvârşire amplasarea de adăposturi pentru câini fără stăpân pe domeniul public al comunei Vulcana-Băi.

         Art.64.- Măsuri veterinare obligatorii:
a) Constituie măsură obligatorie pe teritoriul comunei  Vulcana-Băi, individualizarea tuturor câinilor prin: - microcipare pentru câinii cu stăpân;crotalie vizuală, personalizată aplicată la nivelul urechii, prin crotalii aprobate de organismele internaţionale de înregistrare a animalelor, evaluate, testate şi standardizate, pentru câinii fără stăpân reîntorși in teritoriu;
b) înregistrarea tuturor cânilor in Registrul cânilor cu stăpân gestionat de operatorul serviciului de ecarisaj din comuna  Vulcana-Băi, si notificarea înstrăinării, pierderii sau decesului câinelui în termen de 15 zile de la data producerii evenimentului;
c) deţinătorii de câini sunt obligaţi să prezinte animalul la persoanele competente - medici veterinari de liberă practică, în vederea realizării schemei de vaccinare până la vârsta de 3 luni iar apoi anual în vederea vaccinării antirabice a deparazitărilor periodice şi a tratamentelor veterinare necesare asigurării stării de sănătate.
d) în cazul în care animalul a provocat traume oamenilor sau altor animale domestice, deţinătorul are obligaţia de a anunţa urgent şi de a prezenta animalul autorităţilor competente: Direcţia SanitarăVeterinară şi pentru Siguranţa Alimentelor Dâmbovița, prin medicii veterinari zonali şi Direcţia pentru Sănătate Publică Dâmbovița.
e) toate aceste operaţiuni vor fi înscrise în carnetul de sănătate, avizat de medicul veterinar. Carnetul de sănătate va fi ţinut de proprietar şi va însoţi animalul tot timpul;
f) deţinătorii de câini fără certificat de origine (pedigree) au obligaţia sterilizării animalelor cu vârsta de peste 6 luni într-un interval de 6 luni de la data intrării în vigoare a prezentului regulament.

TITLUL V
CAPITOLUL I
Sancţiuni şi contravenţii

         Art.65.- Constituie contravenţie şi se sancţionează cu amendă cuprinsă intre 1000-2500 lei următoarele fapte săvârşite de către persoanele fizice şi juridice:
a) nerespectarea, normelor generale de curăţenie, igienă şi întreţinere în cazul deţinerii în imobile a animalelor de companie, fără a aduce atingere liniştii si ordinii publice, precum şi drepturile altor proprietari;
b) neasigurarea, pentru animalele de companie deţinute la sediile şi punctele de lucru ale societăţilor  si ale instituţiilor publice, de boxe sau ţarcuri pentru închiderea acestora pe perioada desfăşurării activităţii şi neîmprejmuirea corespunzătoare a spaţiului pentru a preveni accesul liber pe domeniul public; pentru câinii periculoşi sau agresivi se vor respecta prevederile legislaţiei în vigoare;
c) neafişarea, daca este cazul, la intrarea într-un imobil sau la uşa de acces în proprietate, a unei plăcuţe de avertizare cu inscripţionarea ,, Câine periculos,, sau ,, Atenţie, câine rău, după caz;
d) plimbarea câinilor de companie, de talie mică, mijlocie sau mare, în parc, în locuri de joacă special amenajate pentru copii şi pe zonele verzi amenajate pe domeniul public si semnalizate corespunzător cu indicatoarele ,, Accesul animalelor interzis ,,.
e) plimbarea pe domeniul public a câinilor de companie,fără ca proprietarii acestora să dispună de materiale necesare pentru curăţirea locului şi evacuarea dejecţiilor, adică mătură, făraş, pungă de unică folosință, sau pungă şi mănuşi de unică folosinţă;
f) neprezentarea de către proprietar în termen de 48 de ore de la solicitarea poliţiştilor locali a carnetului de sănătate al câinelui.

         Art.66. - Constituie contravenţii şi se sancţionează cu amendă cuprinsă între 2000-2500 lei pentru persoane fizice şi juridice :
a) plimbarea câinilor pe domeniul public fără lesă, iar cei periculoşi fără botniţă şi lesă.
b) accesul persoanelor însoţite de câini în magazine, instituţii publice,căminele culturale şi în mijloacele de transport în comun,dacă această interdicţie este semnalizată. Fac excepţie câinii de însoţire pentru persoane cu dizabilităţi şi câinii de serviciu ai M.A.I., M.A.N., şi Poliţiei Locale;
c) abandonarea unui câine revendicat sau adoptat pe domeniul public sau negăsirea câinelui revendicat/adoptat la adresa specificată în formular;
d) obstrucţionarea autorităţilor sanitar veterinare, a reprezentanţilor serviciului de specialitate din Primărie, a reprezentanților serviciului delegat de a-şi exercita atribuţiile stabilite prin lege sau prezentul Regulament.
 e) incinerarea sau abandonarea cadavrelor de animale pe domeniul public .
 f) amplasarea de adăposturi  pe domeniul public pentru animalele de companie:
 g) neîndeplinirea obligaţiilor proprietarilor privind microciparea şi sterilizarea câinilor conform legislaţiei sanitar-veterinare în vigoare.
 h) lăsarea în libertate sau fără supraveghere a animalelor care pot pune în pericol viaţa, integritatea corporală a persoanelor sau a bunurilor acestora.
Art.67: Contravenientul poate achita pe loc sau in termen de cel mult 15 zile de la data încheierii procesului-verbal ori, după caz de la data comunicării acestuia, jumătate din minimul amenzi prevăzute în Regulament pentru contravenţia săvârşită.

         Art.67.- Constatarea contravenţiilor şi aplicarea sancţiunilor se face de către Primarul comunei Vulcana-Băi, prin împuterniciţii acestuia şi funcţionarii publici din cadrul Poliţiei Locale Vulcana-Băi.

         Art.68.-  Amenzile se constituie venit la bugetul local al comunei Vulcana-Băi.

         Art.69.-  Plângerile formulate împotriva proceselor verbale de constatare a contravenţiilor se depun spre soluţionare la Judecătoria Pucioasa.

TITLUL VI
CAPITOLUL I
Dispoziţii finale
         Art. 70.- Prezentul Regulament devine obligatoriu, în condițiile art. 198 alin. (1) din Codul administrativ, adoptat prin Ordonanța de urgență a Guvernului nr. 57/2019, cu modificări şi completări ulterioare .
